
Návrh uznesenia

Mestské zastupiteľstvo mesta Trnava po prerokovaní:

1. Schvaľuje
odporúčania majetkovej komisie  s negatívnym stanoviskom k žiadostiam, ktoré boli prerokované na zasadnutiach majetkovej komisie;
· v 1 prípade dňa 12.11.2024,
· v 6 prípadoch dňa 14.01.2025,
· v 3 prípadoch dňa 17.03.2025, 
tak, ako sú uvedené v informatívnej správe.






Dôvodová správa

Na realizáciu a zabezpečenie predaja majetku mesta a na nakladanie s majetkom mesta zriadilo Mestské zastupiteľstvo mesta Trnava majetkovú komisiu zloženú z 9 poslancov. Na zasadnutiach komisie sa zúčastňovali aj pracovníci MsÚ, ktorých stanoviská sú potrebné pre rozhodovací proces majetkovej komisie.

Majetková komisia ako poradný orgán odporúča resp. neodporúča mestskému zastupiteľstvu a mestskej rade schváliť predaj, zámenu, odkúpenie alebo iné formy nakladania s majetkom Mesta Trnava, podľa konkrétnych žiadostí. Keďže majetková komisia nemá rozhodovaciu kompetenciu, odbor majetkový predkladá mestskému zastupiteľstvu na schválenie odporúčania majetkovej komisie k žiadostiam, ktoré boli prerokované na konkrétnom zasadnutí majetkovej komisie a komisia ich neodporučila na schválenie do Mestského zastupiteľstva mesta Trnava resp. Mestskej rady mesta Trnava.

Predložená informačná správa predkladá na schválenie konkrétne prípady, keď komisia neodporučila vyhovieť žiadosti a nebol spracovaný samostatný materiál na zasadnutie Mestského zastupiteľstva resp. Mestskej rady mesta Trnava.

Na  prijatie uznesenia je potrebný súhlas nadpolovičnej väčšiny poslancov prítomných na rokovaní MZ mesta Trnava.

































Informatívna správa

[bookmark: _Hlk193702763]Majetková komisia 12.11.2024 neodporučila vyhovieť nasledovným žiadostiam:

1. Komisia neodporúča mestskému zastupiteľstvu mesta Trnava súhlasiť s použitím pozemku mesta na vybudovanie ďažďovej kanalizácie a kanalizačných šácht a zároveň neodporúča schváliť zriadenie vecného bremena na umiestnenie uvedených 4 kanalizačných šácht na ul. Na Hlinách v Trnave  na pozemku mesta Trnava parc.č. 5317/1, v rámci Obnovy Bytového domu Na Hlinách 7204/1A,1B, 1C, 1D, Trnava, Dažďová kanalizácia“.

Majetková komisia 14.01.2025 neodporučila vyhovieť nasledovným žiadostiam:

1. Majetková komisia opätovne neodporučila Mestskému zastupiteľstvu mesta Trnava odpredať časť pozemku žiadateľovi M. Bachratému, parc. reg. „E“ č. 1890, orná pôda s výmerou asi 21 m2 zapísaný na LV č. 5000 v lokalite Kamenný mlyn, z dôvodu, že je súčasťou miestnej komunikácie a pridruženej zelene a zároveň MK neodporučila súhlasiť s predajom pozemku vo vlastníctve Slovenskej republiky, v správe Slovenského pozemkového fondu do vlastníctva fyzických osôb, parc. reg. „E“ č. 1938/5, s výmerou 1294 m2 .
2. Majetková komisia neodporučila Mestskému zastupiteľstvu mesta Trnava schváliť predaj časti pozemku  parc. reg. „C“ č. 5292/17 s výmerou  27,5 m2, k.ú. Trnava do vlastníctva žiadateľky Ruženy Budaiovej.
3. Majetková komisia neodporúča mestskému zastupiteľstvu súhlasiť s požiadavkami žiadateľa spoločnosť Corason, s.r.o. o zámenu častí pozemkov v k.ú. Trnava medzi Mestom Trnava (časť pozemku parc.č.8269/3) a Corason, s.r.o. (časti pozemkov parc.č. 8259/1 a parc.č. 8259/17) a zároveň žiadosťou Corason, s.r.o. o súhlas s vydaním územného rozhodnutia pre plánovanú stavbu „Bytový dom s vybavenosťou“ na Zelenečskej ul. v Trnave. 
4. Majetková komisia odporúča mestskému zastupiteľstvu nesúhlasiť s dodatočným započítaním vynaložených nákladov s nájomným o vynaložené náklady na stavebné úpravy NP na Ulici Hlavná 1 v Trnave pre žiadateľa Retail Trnava s.r.o. 
5. Majetková komisia odporúča mestskému zastupiteľstvu nesúhlasiť so započítaním dodatočne navýšených nákladov na stavebné úpravy NP na Ulici Limbova 3 v Trnave do nájmu za užívanie NP pre žiadateľa BESST, s.r.o..
6. Majetková komisia odporúča mestskému zastupiteľstvu nesúhlasiť s podnájmom nebytového priestoru, v Športovom areáli Slávia Trnava, ktorý má v nájme Asociácia športových klubov Slávia, Trnava,  za účelom prevádzkovania celoročnej gastro prevádzky/rýchleho občerstvenia pre fyzickú osobu p. Barboru Lukačovičovú.

Majetková komisia 17.03.2025 neodporučila vyhovieť nasledovným žiadostiam:

1. Komisia po prerokovaní neodporúča mestskému zastupiteľstvu súhlasiť s požiadavkami žiadateľa a stotožnila sa s uznesením Mestského zastupiteľstva zo dňa 29.10.2024 MZ č. 544/2024
2. [bookmark: _Hlk193294066]Majetková komisia Mestského zastupiteľstva neodporúča schváliť odkúpenie časti pozemku v k. ú. Modranka, Ul. Dedinská žiadateľovi.
3. Majetková komisia neodporúča mestskému zastupiteľstvu súhlasiť s použitím pozemku na ulici Paulínskej.

